**Ministru kabineta noteikumu projekta „** **Grozījums Ministru kabineta 2014.gada 10.novembra noteikumos Nr.700 “Noteikumi par darbības programmas „Uzņēmējdarbība un inovācijas” papildinājuma 2.3.2.2.aktivitātes „Atbalsts ieguldījumiem mikro, maziem un vidējiem komersantiem” 2.3.2.2.3.apakšaktivitāti „Atbalsts ieguldījumiem infrastruktūrā uzņēmējdarbības attīstībai””” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. Pamatojums | Ministru kabineta (turpmāk - MK) noteikumu projekts „Grozījums Ministru kabineta 2014.gada 10.novembra noteikumos Nr.700 “Noteikumi par darbības programmas “Uzņēmējdarbība un inovācijas” papildinājuma 2.3.2.2.aktivitātes “Atbalsts ieguldījumiem mikro, maziem un vidējiem komersantiem” 2.3.2.2.3.apakšaktivitāti “Atbalsts ieguldījumiem infrastruktūrā uzņēmējdarbības attīstībai””” (turpmāk – MK noteikumu projekts) un tā sākotnējās ietekmes novērtējuma ziņojums (anotācija) sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu.Ņemot vērā iepriekš apzinātos riskus darbības programmas „Uzņēmējdarbība un inovācijas” ietvaros Eiropas Reģionālā attīstības fonda (turpmāk – ERAF) līdzekļu pilnīgai apguvei 2014. un 2015.gadā, kas ir pārrunāti ar Ekonomikas ministriju (turpmāk - EM) un Izglītības un zinātnes ministriju (turpmāk - IZM) operatīvajās sanāksmēs un dažādos citos forumos, Koalīcijas partneru darba grupas par Eiropas Savienības struktūrfondu un Kohēzijas fonda jautājumiem š.g.27.augusta sēdē saskaņoto rīcības plānu darbības programmas „Uzņēmējdarbība un inovācijas” ERAF pilnīgai izmantošanai īstenošanas gaitu, EM un IZM sniegto informāciju par veiktajiem pasākumiem attiecībā uz deklarējamiem izdevumiem, jaunākās prognozes, kā arī ikgadējās tikšanās laikā ar EK pārstāvjiem š.g.27.novembrī pārrunāto, Finanšu ministrija (turpmāk – FM) ir izstrādājusi MK noteikumu projektu augstākminētā riska mazināšanai. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ārējās politiskās un ekonomiskās vides ietekmes (Krievijas – Ukrainas krīzes eskalācija) rezultātā, kā arī, ņemot vērā tā saucamo netiešo embargo efektu, ir vērojams, ka uzņēmumi, kuru projekti tiek apstiprināti, nenoslēdz līgumus par projektu īstenošanu, ir nobīdes projektu ieviešanas termiņos u.c. problēmjautājumi, tādējādi tiek negatīvi ietekmēti plānotās naudas plūsmas pieprasījumi Eiropas Komisijai (turpmāk - EK). FM kā ES struktūrfondu un Kohēzijas fonda (turpmāk – ES fondi) vadošās iestādes (turpmāk – vadošā iestāde) aprēķini liecina, ka augstākminēto risku rezultātā ir apdraudēta n+2 principa īstenošana darbības programmas “Uzņēmējdarbība un inovācijas” ietvaros. Piesardzība ir skaidrojama arī ar sagaidāmo apgrūtināto piekļuvi eksporta tirgiem un to ka tuvākajā nākotnē eksports nebūs galvenais virzītājspēks tautsaimniecības attīstības veicināšanā. Ir jāatceras, ka kopš 2012.gada Latvijas valdība izvēlējās riska mīkstināšanas stratēģiju, piešķirot papildu valsts budžeta visrssaistības stratēģiski vissvarīgākajiem pasākumiem/jomām un kuri būtiski ietekmē ekonomikas uzplaukumu, īpaši uzņēmējdarbības attīstības un ar to saistītās infrastruktūras atbalstam, lai iegūtu iespējas jaunu darbavietu radīšanai.MK 2014.gada 10.novembrī steidzamībās kārtā apstiprināja (1) MK rīkojuma projektu „Grozījumi darbības programmas „Uzņēmējdarbība un inovācijas” papildinājumā”, kā arī (2) MK noteikumu projektu “Noteikumi par darbības programmas „Uzņēmējdarbība un inovācijas” papildinājuma 2.3.2.2.aktivitātes “Atbalsts ieguldījumiem mikro, maziem un vidējiem komersantiem” 2.3.2.2.3.apakšaktivitāti „Atbalsts ieguldījumiem infrastruktūrā uzņēmējdarbības attīstībai””, jo identificētie riski, īpaši ārējā politiskā un ekonomiskā vide (Krievijas – Ukrainas krīzes eskalācija) apdraudēja n+2 principa izpildi 2014.gadā, potenciāli radot ES fondu finansējuma zaudējumu. EK Latvijai š.g. 31.oktobrī ir nosūtījusi vēstuli (Nr.(2014)3618351 “Automatic Decommitment N+2/3 - warning letter (Art. 97 of CR1083/2006)), ar ko tā brīdina, ka ERAF finansējuma zaudēšanas risks darbības programmā “Uzņēmējdarbība un inovācijas” ir ļoti augsts. Jaunākās prognozes liecina, ka risks šogad zaudēt ES fondu finansējumu mēneša laikā ir būtiski pieaudzis. Par šo situāciju FM ziņoja MK 2014.gada 25.novembra sēdē, kur visas iesaistītās puses apņēmās darīt visu iespējamo, lai nezaudētu ES finansējumu. Ņemot vērā iepriekšminēto, FM ir izstrādājusi grozījumu Ministru kabineta 2014.gada 10.novembra noteikumos Nr.700 “Noteikumi par darbības programmas “Uzņēmējdarbība un inovācijas” papildinājuma 2.3.2.2.aktivitātes “Atbalsts ieguldījumiem mikro, maziem un vidējiem komersantiem” 2.3.2.2.3.apakšaktivitāti “Atbalsts ieguldījumiem infrastruktūrā uzņēmējdarbības attīstībai”” (turpmāk – MK noteikumi Nr.700), paredzot palielināt MK noteikumu Nr.700 6.punktā minēto pieejamo saistību apjomu, kas pārsniedz ERAF līdzfinansējuma apmēru, no 45 milj. līdz 75 milj. euro.Vēršam uzmanību, ka minētā rīcība nepieciešama, lai maksimāli izmantotu iespēju novērst vai mazināt risku šogad zaudēt ES fondu finansējumu darbības programmas “Uzņēmējdarbība un inovācijas” ietvaros, ņemot vērā iztrūkstošās summas būtisku pieaugumu mēneša laikā. Tāpat, pārrunājot šo jautājumu, kā arī iespējamos tālākos darbības scenārijus situācijas uzlabošanai **ikgadējās tikšanās laikā ar EK pārstāvjiem š.g. 27.novembrī, saņēmām EK atbildi, ka uz 2.3.2.2.3.apakšaktivitāti “Atbalsts ieguldījumiem infrastruktūrā uzņēmējdarbības attīstībai” var tikt pārcelti ne tikai iesāktie projekti, bet arī pabeigtie projekti (tā kā tie ir īstenoti konkrētā plānošanas perioda ietvaros), attiecīgi šis ir nozīmīgs pamats izmantot šo iespēju.** Vienlaikus EK pārstāvji uzsvēra, ka jānodrošina visu darbību izsekojamība, projektu atbilstība darbības programmas “Uzņēmējdarbība un inovācijas” attiecīgajam mērķim un atbilstīgajām izmaksām.Līdz ar to ir nepieciešams steidzami apstiprināt MK noteikumu projektu, kā rezultātā tiktu samazināti identificētie riski.Izvērtējot projektu pārcelšanu, jānodrošina, ka kopumā no darbības programmas „Infrastruktūra un pakalpojumi” papildinājuma 3.6.2.1.aktivitātes un 3.6.1.1.aktivitātes uz DPP 2.3.2.2.3.apakšaktivitāti tiek pārcelti pabeigtie vai īstenošanā esošie uzņēmējdarbības vidi veicinošie investīciju projekti, kuros kopējā deklarējamā ERAF izdevumu summa 2014.gadā ir vismaz 35 milj. *euro*, ņemot vērā, ka 2.3.prioritātes “Uzņēmējdarbības veicināšana” līdzfinansēšanas likme ir 59,93%*.*Finansējuma pārdalīšana tiks veikta līdz š.g. 5.decembrim, lai nodrošinātu n+2 principa izpildi. Uz darbības programmu “Uzņēmējdarbība un inovācijas” pārceļamo projektu izdevumu, kas ir veikti līdz š.g. 31.oktobrim, pārgrāmatošanas pamatojošie dokumenti ir jāiesniedz Valsts kasē kā maksājumu iestādē līdz š.g. 9.decembrim.Apakšaktivitātes ietvaros valsts atbalsts nav paredzēts. |
| 3. Projekta izstrādē iesaistītās institūcijas | FM, Vides aizsardzības un reģionālās attīstības ministrija un Valsts reģionālās attīstības aģentūra. |
| 4. Cita informācija | Nav |

**Anotācijas II sadaļa - projekts šīs jomas neskar.**

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014.gads** | Turpmākie trīs gadi (euro) |
| **2015.gads** | **2016.gads** | **2017.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1.-6.punkts | Projekts šo jomu neskar |
| 7. Cita informācija | MK noteikumu projekts paredz palielināt 2.3.2.2.3.apakšaktivitātes pieejamo virssaistību finansējuma apmēru par 30 000 000  *euro*, to pārdalot no 3.6.1.1. un 3.6.2.1.aktivitātes*.*Pēc projektu verificēšanas un precīza finansējuma apmēra noteikšanas, par kādu tiks ieviesti projekti 2.3.2.2.3.apakšaktivitātes ietvaros, tiks veikti grozījumi gan MK noteikumos Nr.700, gan MK noteikumos par 3.6.1.1. un 3.6.2.1.aktivitātes īstenošanu, paredzot precīzu finansējuma apjomu, kā arī šo projektu ietekmi uz budžeta ieņēmumiem un izdevumiem katras aktivitātes ietvaros. Grozījumi šajos MK noteikumos tiks iesniegti MK ne vēlāk kā līdz 2014.gada 30.decembrim. Attiecībā uz ieņēmumu daļu ietekme uz budžetu ir neitrāla, savukārt uz izdevumu daļu – tā var būt vai nu pozitīva, vai neitrāla, jo no darbības programmas “Infrastruktūra un pakalpojumi”, kuras ietvaros šīs virssaistības veido negatīvu ietekmi uz valsts budžeta deficītu, projekti tiek pārcelti uz darbības programmu “Uzņēmējdarbība un inovācijas”, kur ir n+2 principa neizpildes risks, līdz ar to negatīvā ietekme potenciāli varētu tikt samazināta vai palikt esošajā līmenī.  |

|  |  |
| --- | --- |
|  | **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | MK noteikumu projekts saistīts ar grozījumiem šādos MK noteikumos:1. MK 2010.gada 26.janvāra noteikumos Nr.91 “Noteikumi par darbības programmas “Infrastruktūra un pakalpojumi” papildinājuma 3.6.1.1.aktivitāti “Nacionālas un reģionālas nozīmes attīstības centru izaugsmes veicināšana līdzsvarotai valsts attīstībai”” - tiek samazināts 4.1punktā noteiktais aktivitātes ietvaros pieejamais saistību apjoms un 20.punktā noteiktās kvotas pašvaldībām u.c.;
2. MK 2010.gada 14.septembra noteikumos Nr.843 “Noteikumi par darbības programmas “Infrastruktūra un pakalpojumi” papildinājuma 3.6.2.1.aktivitāti “Atbalsts novadu pašvaldību kompleksai attīstībai”” - tiek samazināts 4.2punktā noteiktais aktivitātes ietvaros pieejamais saistību apjoms un 20.1punktā noteiktās kvotas pašvaldībām u.c.
 |
| 2. | Atbildīgā institūcija | Vides aizsardzības un reģionālās attīstības ministrija, FM. |
| 3. | Cita informācija | Nav |

**Anotācijas V un VI sadaļas - projekts šīs jomas neskar.**

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | MK noteikumu projekta izpildē ir iesaistīta FM, Vides aizsardzības un reģionālās attīstības ministrija, Valsts reģionālās attīstības aģentūra un Valsts kase. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Nav. |

Iesniedzējs:

Finanšu ministrs J.Reirs

Vīza: Valsts sekretāres vietā –

administrācijas vadītāja I.Braunfelde

28.11.2014 12:00

1275

Andrejs Zambžetskis

Finanšu ministrijas

Eiropas Savienības fondu stratēģijas departamenta

Uzņēmējdarbības un inovāciju plānošanas nodaļas

vecākais eksperts

tālr. 67083944,

Andrejs.Zambzetskis@fm.gov.lv